
Закладайме передовы господарства. 


Старый Николай сказал раз по проповіди 
до своєго старенького священника» — чом го 
вы вгомость уж тридцетый раз голосите тоту 
саму проповідь? Людям сприкрило ся уж тото 
слухати”. 

Усміхнул ся на тоты слова старенькый 
священник и отрек: — ..бо хочу, штобы вс} вір- 
ны запамятали ю добре. Але кед уж о том бе- 
сідуєме, то скажте но мені Николаю. о чом тө 
я уж тридцет раз бесідовал?“ 

Николай не сподівал ся такого пытаня, 
подрапал ся по голов], тай почал штоси тва- 
рити, Гварит слово, гварит два и наконец при- 
знає ся, же не памятат добре содержаня про- 
повіди. Втотчас священник повторил вму ище 
раз тоту саму проповідь и заповіл, же буде ю 
так долго повторяти, аж всі люды ю запамя- 
тают и будут жити ведля заключеной в ней 
наукы. 

Так и мы, по примїру того священника, 
писали уж нераз, же неправда вст, же у нас в 
горах бракує уж грунту и же грунт тот не по- 
трафит выкормити людей, жиючих на нем. 
Правда, припадат грунту на одно господарство 
штораз меньше, але видиме по селах, же не 
все має ся найлучше тот тазда, котрый має 
найбольше поля, а наоборот случат ся часто, 
же газда, котрый має лем пару моргов поля и 
добре на нем таздує, не лем не бідує, але не- 
рідко пожичат грошей або зерна тому ‚.бога- 
чеви о значно большом числ! посіданого поля. 

Тот прим доказуе нам ясно, же не чи- 
сло моргов грунту, лем добрый або злый спо- 
соб господаркы рішат о доходности господар- 
ства. Тота, сама земля в руках доброго тазды 


выховат два раз больше людей, а, попаде тот 4 


грунт планному тазді — умерай от голода. 
Але неоден селянин хотіл бы лучше газ- 
довати, хотіл бы вводити новы сиособы госпо- 
даркы, але не знає, як ся до того забрати, бо 
не был в світі, не виділ, як газдуют другы, 
культурнійши народы, не виділ и у нас в краю 
добре сортанизованых тосподарств. Газда тот 
достав таветы, читат их и узнав с них о неод- 


ных новшествах в области сельского хозяй-‘ 


ства, але не вірит в власны силы, не вірит в 
тото, же и он мог бы перевести на своем го- 
сподарстві такы новшества. Он мусіл бы ви- 


діти новы способы господарства на власны. 0- 
чи, он мусіл бы ся переконати сам, же введе- 
нє того, або другого новшества увеличат зем- 
леплоды, дав высши доходы, 


Вплыв приходства и Амерыкы. 

Хлоп вст с натуры консерватыстом и не 
любит робити ниякых проб, — он не любит 
рызыка. Же не оре он дотенер деревянном: ео- 
хом, але уживат желізного плуга, же не жиє 
в курных хатах, але будує комины, зробили 
тото не газеты, ани не книжкы. Тото зробили 
наши священникы и Амерыка. 

У священника виділ хлоп, же приятній- 
ше жив ся в хаті с комином и почал сам таку 
хату будовати, на приходском поли увиділ он 
перший раз желвный плуг и на вго грунт! пе- 
реконал ся, же поле переоране глубоко желів- 
ным плугом, родит линие и купил также же- 
лізный плуг. Так само священникы перши ку- 
повали штучны навозы и вводили рольничи 
машины, як січкарня, млынок, молотильня и 
др. Приходскы господарства сполняли аджек 
ролю передовых тосподарств сельскых и от 
них учили ся люды господаровати. 

Другом: причином поступа сельскых г0- 


°сподарств была Амерыка: Люды с гор выіз- 


джали уж от давна до Амерыкы и там виділи 
ріжны машины, а также добре ведены госпо- 
дарства сельскы, т. зв. фермы. На тых фер- 
мах переконали ся они наглядно, як треба го- 
сподарити, штобы, вытягнути с господарства 
Бозможно высокы доходы и по повороті до 
краю, сами старали ся вводити тдеякы нов- 
шества, якы виділи в Амерыці. 

Такым способом, користаючи ся передо- 
выма приходскыма господарствами и госпо- 
дарствами, якы виділи наши люды у амеры- 
канскых фермеров, селяне наши ишли с по- 
ступом часу и господаровали сами, не лучше, 
але и не планьше, як наши сусіды. 


Потреба передовых господарств. 


В послідных часах оба высше наведены 
приміры перестали дійствовати и тото отби- 


зат ся фатально на нашой сельской господар-. 


ці. Священникы, знеохочены планном госпо- 
дарчом конюнктуром, в переважной части пе- 
рестали сами тосподарити и отдают приход- 


скый грунт в аренду. Приходскы грунты пере- 
стали тым самым быти передовыма господар- 
ствами. 

Великых рольных маєтков в наших то- 
рах ніт и не было, прото о дворах ніт што пи- 
сати. До Амерыкы емиграция закрыта и устал 
совсем рух меже „старым” и „новым” краем. 


Селянин не видит новых способов господаркы, ) 


а як уж выже сказано, не хоче робити проб 
ведля вычитаных в газетах порад и господар- 
ство удержує на давном уровни постуна. Так 
ведене господарство не выдержит и не може 
выдержати конкуренции и оно поволи, поволи 
мусит упасти. 

Штобы то того не допустити, мусиме по 
селах закладати передовы господарства. Як 
тото зробити? Треба выслати с каждого села. 
а по крайной мірі, с каждой гмины талантли- 
вого хлопца до краввой школы рольничой а 
по оконченю той школы — до Швайцарии, а- 
бо Дании, штобы он научил ся теорытычно и 
практычно вести добре сельске ховяйство. 

Зробити тото могут легко заряды гмин, на 
котрых тяжит обовязок посылати каждого ро- 
ку 1—2 хлопцов на науку до высших школ. 
Обовязок тот, наложеный министерияльным 
зарядженем, сполнят сельскы гмины лем втот- 
час с користьом для села, єсли дадут своим 
выхованкам фахове рольниче образоване, што- 
бы тоты, котры учили ся за громадскы гро- 
ши, трудили ся по оконченю наук для добра 
своего родного села — свовй родной громады. 

Курсант такый вертат на село и робит для 
села на свовм власном господарствї, або на го- 
сподарстеії одного газды, котрый згодит ся 
‘лухати рад курсанта - агронома. Тото госпо- 
дарство замінят ся на господарство передове, 
бо оно має вести перед меже всіма друтыма 
господаротвами. 

На передовом господарстві вводит атроном 
р:жны рольничи новшества, люды призерают 
ся тому и всли переконают ся, же введены 
новшества увеличили доходы господарства, 6- 
сли увидят, же на передовом господарстві луч- 
ше родит ся и коровы дают веце молока. втот- 
час не потреба буде принукы, — втотчас на- 
певно ціле село буде старати ся робити тото 
всьо, што робит агроном на передовом госпо- 


.дарстві, штобы мати такы самы доходы. 


Стр. 2. 


„Л Е М К 0” 


ВОЙНА В ИСПАНИИ. 


Спокойный в послідных днях перебіг бо- 
ев на испанскых фронтах заколотило збомбар- 
дованє через правительственны испанскы са- 
молеты німецкого воєнного корабля „Дейч- 
лянд“, котрый, стоячи в порт! Ибиза на одной 
с Балеарскых островов, полнил службу с ра- 
мени меженародной контролі. Тото само мало 
місце передом с одным италиянскым кораб- 
лем. 

Дві бомбы, якы упали на палубу німед- 
кого воєнного корабля, вырядили великы шко- 
ды, убили 23 моряков и ранили 83. 

В отместку за тото німецка фльота знищи- 
ла порт Альмерия, якый находил ся в руках 
червеных войск. Жертвами бомбардовкы пор- 
та пало 19 убитых и 55 раненых; 39 домов зни- 


щено · цілковито. Штобы укріпити німецку 
фльоту на испанскых водах, выслано там ко- 
раблі с пристаней моря Полночного. В Німеч- 
чині панує пригнобленє и газеты жадают кыр- 
вавой отместкы „бандытскых нападов черве- 
ного правительства“. 

Німецке правительство :рішило в звязи с 
тым приключенем вздержати ся от дальшой 
участи в акции комитета немипаня ся до справ 
испанскых и выцофати ся от меженародной 
діятельности контролі испанского побережа, а 
также поручило начальникам німецкых ко- 
раблей стріляти до каждого ,„червеного“ кора- 
бля, чи самолету воейного. Таксамо поступати 
рішило также правительство италиянске. 


Отношеня меже Німеччином и Ватыканом псуют ся. 


Уж от давна правительство німецке на ла- 
дит с католицкыма священниками, а тым са- 
мым и с Апостольском Столицом. Німецкый 
министер пропаганды, зашмарят німецкым мо- 
настырам моральный росклад, — нїмецкым 
кат. священникам вытачат ся процесы и Т. д., 
што всьо разом взяте уважают ватыканскы 
власти за напасть на католицку Церков. 

Недавно архиепископ Чикато, кардынал 
Мунделейн выголосил на собраню, в котром 
приняло участь 500 кат. священников, промо- 
ву, в котрой заявил, же ведены против німец- 
кым священникам процесы на почв? обыча- 
вевой сут явленем борбы с кат. Церквом и 0- 
судил остро отношеня німецкых газет до тых 
процесов. 


Наконец кардынал Мунделейн назвал 
канцлера, Гитлера ‚„австрийскым тапицером”“. 

Промова кардынала Мунделейна, котрый 
походит с німецкой родины, вызвала в Німеч- 
чин! велике обуренє, а німецкы газеты зажа- 
дали интервенции Ватыкана. 

Ватыкан, через своего амбасадора, карды- 
нала Пачели, дал отвіт, же ватыканска курия 
не намірят мїшати ся в тоту справу. 

Тото погнівало ище больше німцов и ні- 
мецке правительство передало Ватыканови но- 
ту, написану в рштительном тоні, с котрой вы- 
ходит же Німеччина готова росорвати дыпльо- 
матычны отношеня с Апостольском Столицом, 
всли Ватыкан не даст выясненя в справ! про- 
мовы кардынала Мунделейна. | 


В Москві убил ся Гамарник. 


Агентство „ТАСС“ доносит с Москвы, же 
бывший член центрального комитета комуни- 
стычной партии Я. Б. Гамарник, котрый за- 
путал ся звязами с противкомунистычныма е- 
лементами, покончил дня 31. мая самоубий- 
ством. 

Гамарник был в послідных часах началь- 
ником Г. П. У. червеной армии. Он враждовал 
от давна с маршалом Блюхером, начальником 
червеной армии на Далеком Всході и старал 
ся Блюхера здусити. На єго заряджене были 
переведены в вересні прошлого року многочи- 


сленны аресты в армии Блюхера, а атенты Г. 
П. У. достали приказ слідити остро за діятель- 
ностю и кореспонденциом маршала Блюхера. 
Розуміє ся, же Блюхер мал также своих лю- 
дей, котры слдили Гамарника и Гамарник по- 
пал в неласку Сталина. 

Сталин обвинил вето ‚в звязях с против- 
совітскыма елементами“ а Гамарник, знаючи, 
что влече за собом таке обвиненє, воліл ото- 
брати собі жите. р 


ос Д.В. — 


Ч: 21. (455) 


В варшавском банку крыют ся 
тайны совтскых достойников. 


Сенсацийна справа Ягоды и компана) его 
трека Калигаса дотерат аж до Варшавы. 

Калигас, користаючи с всемогучой про- 
текции Ягоды, выкупил за полдармо масу до- 
рогых каменей, золота и плятыны от сбідн)}- 
лых арыстократов и вывез тоты дорогоцінно- 
сти за границу. Скарбы тоты укрыл Калигас в 
„сафесах“ одного варшавского банку. 

Калигаса арестовано разом с Ягодом, але 
ключ от той скринкы, где мстят ся скарбы, 
забрала жена Калигаса, котра приехала до 
Польщи и крыв ся в Люблин! и Плоцку у «во- 
ей родины. Ключем тым не хоче она достати 
ся до скарбу, она тепер не думат о мавтку — 
она хоче со скрин! забрати тайны документы, 
котрыма сподіват ся освободити мужа с кры- 
минала. Сут то документы, котры знеславяют 
ряд найвысших совітскых достойников и за 
тоты документы сподіват ся она вымінити сво- 
вго мужа. 

Жена Калигаса заявила, што тдеякы, 
меньше важны документы опубликує в тазе- 
тах, штобы Сталина и вго'окружене перекона- 
ти, же она мав направду компромитуючий ма- 
териял, за котрый вартат выпустити єй мужа 
на свободу. 


Над Вислом сосунула ся 
гора. 


Под тором; положеном в селі Козєнец жил 
в хатці річный сторож Адам Бояновскый с же- 
ном и 4-ма. ДІТЬМИ, 

В ночи наз. червняьо,;0д. 11. роздал ся 
страшный тук и требля землі ширины около 
120 метров, сосунула ся с торы на хату. 

Под напором землі трісли вязаня даху и 
стіны хаты, гребучи родину несчастного сто- 
рожа. Земля сорвала дах со стрыхом и отшма- 
рила єго на отдалене парунадцетох метров. 

Бояновскый спал на стрыху и прото пра- 
ві чудом ушол смерти, бо земля отшмарила в- 
го разом с дахом. 

Перестрашеный поб:жал до села. Збтли 


ся люды и откопали неживы тіла жены и 
дітей. 
Причином катастрофы было подмытє го- 


ры через Вислу в часі весняных розстопов. 


ур е р иу. 


Церковный пЪснописец св. Іоанн Дамаскин. 


(Доконченв). 


Калиф повфрил той клеветь и приказал 
отрубати праву руку св. Іоанна. Но Бог не о- 
пустил свом правого исповЪдника. Св. Іоанн 
припал в горячой молитвЪ до Преч. ДЪвы Ма- 
ри и просил исцъленія для себе, обЪтуючи 
дальше трудитись десницею свовю в. честь и 
славу Бога и 6то Прев. Матери. 

Молитва его была услышана и отрубана 
рука приложена к локтю на продолженіи од- 
ной ночи чудесно зросла ся и стала цълком 
здоровою. По том чудесном исцћленію св. Ю- 
анн, взрный здфланому обЪту, рьшил ся по- 
святити себе совершенно на службу Бога. 


Хотяй калиф помиловал его и хотЪл на-. 


городити еще новыми милостями — св. Іоанн 
опустил его двор — майно своє роздал цер- 
квам и убогим и отправил ся насамперед до 


Терусалима, поклонити ся св. мЪсцям а пото- 


му пошел в лавру св. Саввы и там яко монах 
начал свою службу от звычайного монастыр- 
ского братчика послушника, под наставленем 
старенького монаха. 

Монах той был неученый в мірскых на- 
уках, але за тое дуже. богобоязливый и духов- 
но совершенный челов к. Настоятель той пер- 
ше всего заказал св. Іоаннови щонибудь пи- 
сати або устно учити и приказал ему строгое 
молчаніе. Св. Іоанн подвизаючись строго в че- 
снотЪ покоры, заховал приказ настоятеля — 
але случило ся, що одному монахови умер его 
брат и той монах был неутЬшеный по той 60- 
лесной утратЪ, и просил св. Іоанна написати 
ему духовную пъснь в утЬшеніе. 

Мольбами и слезами умоленый св. Іоанн 
уложил и чудныи стихиры, которы Церков 
св. до нынъ спъває при похоронах: „кая жи- 


тейская сладость бывает печали непричаст- 
на — яко цвфт увядает, яко сЪнь мимогрядет, 
разрушает ся о всяк челов к — вся суета че- 
ловЪческая елика не пребывает по смерти — 
не пребывает богатство ни сшествует слава — 
сія вся потребиша ся“. 

Длятого одно только позостав: „вовошим 
безсмертному Царю: Господи вЪчных Твоих 
благ сподоби преставльшого ся от нас, упоко- 
яя его в нестарЪющем ся блаженствЪ твоем“. 
Стихиры т!и начал сам св. Іоанн в кедйи сво- 
ей в полном вдохновени сладко напЪвати. 

Той поступок, яко противный даному при- 
казови, стягнул на св. Іоанна кару со сторо- 
ны настоятеля. Старец прогнал его со своей 
келіи и не хотЪл больше приняти до себе. До- 
перва тяжкими покутами и понижаючими пра- 
цями в двор монастырском, переблагал св. 
Іоанн своего настоятеля. 

Старец принял его назад до кели и тро- 
нутый его покорою, на приказ самой Божой 
Матери, позволил ему словом и пером труди- 

ПЛЕ МКО” 


Што треба знати о гноєвні. 


Стара то правда, же основом навоженя на- 
шого поля вст гной. Штучны навозы треба ку- 
пити за гроши, котрых селянин має мало, а 
оборник вст за дармо. Тож уміле перехованє 
оборника вст важным чинником поднесеня 
культуры наших господарств и увеличеня их 
доходовости. Особенно тепер, коли зачинат ся 
спека, треба. о том памятати, бо горяч шкодит 
ГНОЄВИ. 

бсли стайня вст глубока и пространна, то 
можна статок держати дост долго на оборнику, 
бодай лем стелено сильно. Але як простран- 
ство стайні не вст велике, то треба гной со 
стайні вышмарити и переховати отдільно. То- 
то именно в літной порі насуват трудности, бо 
в том случаю треба урядити отвітну яму на 
гной. У нас мало звертат ся увагы на, гноевн! 
и прото тыж маса нарозу нищит ся и пропа- 
дат. Оут краи (Италия), в котрых селянин 
платит высокы кары, всли не має отвітной гно- 
євні. бели бы впроваджено у нас такы кары, 
то без мала каждый заплатил бы кару. 

Якаж аджек має быти яма на гной? Та- 
ка, жебы хоронила оборник перед передвча- 
сным роскладом. На жаль, у нас складат ся 
гной тденибудь, в першой ліпшой ямі. В ре- 
зультаті того дожджи выполокуют найцінній- 
ши складникы, котры разом с гноввком сплы- 
вают до придорожных ярков, або. всякают в 
землю, а гной, высушеный надмірно через го- 
рячи лучи сонца, роскладат ся: скоро, азот у- 
летучат ся с него и в результаті до осени о- 
стає вто може лем яка десята часть. Але и то- 
то, што остало, то лем купа вылугованого смі- 
тя, без вартости. Часом трафят ся и так, же в 
часі дожджей текучи части через всяканс до- 
стают ся до студні, занечищают воду, робят ю 
нездатном до питя и спричиняют ріжны хво- 
роты. 

Штобы гноєвня. отвічала своєй ціли, то 
значит, штобы оборник в ней не роскладал ся 
и не нищал, треба выбрати яму на гной в та- 
ком мїсци, штобы было обезпечене перед грун- 
товом и дожджевом водом, а также и перед 
сонцем. 

Прото тыж місце таке повинно находити 
ся радше на взнесеню. Выкопана яма, в котру 
складаме гной, мусит мати дно и стіны не про- 
пускательны, штобы гнояница не всякала в 
землю, Яму прото треба выкопати в глинястом 
грунті, або выложити дно и бокы грубо ма- 
сном тлином Ище лучше буде, всли яму вы- 


цементуеме. Для охороны от сонца и дожджа 
яму на гной треба накрыти дахом. 

Гной в ямі треба сильно убивати, бо по- 
вітрє спричинят передвчасный розсклад гною. 
В часі спекы и суши треба гной полиғати во- 
дом. Добры результаты дав также посыпанє 
гною дробным торфом (боровином). Як обор- 
ник вывозиме часто на гноєвню, то торфом 
треба посыпати кажду верству. При таком по- 
ступаню оборник не лем не знищит ся, але на- 
бере чимраз ціннійших свойств. 

Добра яма на гной повинна быти при каж» 
дом господарстві, бсли бы однак когоси не 
стати было на зроблене такой ямы (хоц она не 
коштує праві нич, лем кус роботы), то лучше 
вывозити навоз на купы до поля; як держати 
єго на дворі на сонци. Навоз на купі треба 
сильно убити и прикрыти грубо масном тли- 
ном, жебы воздух не доходил до оборника. 

На такых купах в поли тратит ся дуже, 
але все меньше, як на купах во дворі под го- 
лым небом. 


ПОДВИГЫ о. ШАЛАША. 


С села Мысцова, пов. Коросно доносят: 

В 5-том Ч. „Нашого Лемка“ с дня 1. мар- 
та 1937. появила ся допись под загл. „,В1звано 
до перенесеня на иньшу парохію“. 

Допись тоту написал якыйси ундист, ко- 
трый не знал обставин села и не мог вірно 
представити всіх „подвигів“ о. Шалаша. 

В дописи написано, што о. Шалаш отли- 
ченый крылошанскыма отличиями за украин- 
ску роботу на Лемковщині. Неборак не напи- 
сал однак, якого рода была тота робота, тому 
уважам за отвітне представити точно тоту ,,ді- 
ятельность“. 

Великом заслугом о. Шалаша вст хыбаль 
тото, што он своим поведенем довел до того, 
што в его честь были вывішены афиши про 
Мильку, котра у него служила. Слов помйце- 
ных на афишах стыдно повторяти. Оден такый 
афиш переслано, як чути, до консыстории еп. 
Коцыловского в Перемышли и може тот афиш 
стал ся причином наданя єму крылошанскых 
отличий. А тоты злодійства, роспуста, якых 
передом не было, чия то заслуга? Преця о. 
Шалаш аж и на проповіди боронит злодієв. 

Ци, знаючи тото всьо, можна дивовати ся, 
што населенв села Мысцевы просит о другого 
священника, котрый бы проповідал слово Бо- 

же и старал ся усунути пануюче тепер в селі 
зло, а не занимал ся доносами и травльом од= 
ных против другых — котрый пильновал бы 
церкви, а не ундивской политыкы. 
Докладный. 


Урожаи запов'дают ся планны. 


Незвычайну маме весну. Сейчас по моро- 


‚вах пришли спекы и суша. 


В маю квитли праві в одном тыждн! ріж- 
ны дерева, як каштаны, 603, акации, яшмины, 
а гдекади и липы. Небывале тото и тому лю- 
ды призадумуют ся, якы результаты будут 
всього того. 

Велика, спека спричинила скорый рост 
хлібовых ростин и вырастанє колоска. Тото 
може отбити ся некористно для хліба, бо сте- 
бла и листкы не розвинули ся належито и сут 
слабы. Поправити тот стан могут лем часты 
ДОЖДЖИ, 

Дожджей потребуют также и сады. И ту 
положенв ест не найлучше. Звычайно овоче- 
вы дерева квитнут около 2 тыждні, а в том ро- 
ці с причины горяча и посухы отквитли в тро- 
долженю одного тыждня, што вплынуло не- 
користно на творенє ся завязи овочей. 

Также планно ест с пашами. Коничи вы- 
мерзли, а лукы 'сут выпалены маєвом спеком. 
И ту поправити положенє могут лем дожджи. 


Уд 080—000 
КОМУНИКАТ. 


В звязи с поданыма через газеты инфор- 
мациями о роспочатю великых инвестыций- 
ных робот на терені Сандоміра и в єго окрест- 
ности, спостережено великый наплыв безро- 
ботных с ріжных закутин краю до Сандом!ра 
и окрестности. Тоты безроботны не достают 
там роботы и стают ся тягаром социяльной о- 
пекы, 

Прото подав ся до відома, же информа- 
ции о возможностях одержаня роботы при ро- 
ботах в пов. сандомірском уділяют бюра Фон- 
да Труда, находячи ся в повітовых містах (для 
повіта ново-сандецкого — в Новом Санчі), а 
также заряды гмин, котры в міру запотребо- 
ваня будут выдавати карты поручаючи лю- 
дям, якы захотяц приняти роботу поза місцем 
свовго пребываня. 

еды, котры выйдут без поручаючих карт, 
не будут могли числити на принятє их до ро- 


боты, ани на признанє. им льгот при желізно- 

дорожных пере! здах. 


ти ся во славу Бога. И от того часу почали од- 
но за другим выходити в свЪт творенія св. 10- 
анна из которых многи вошли в состав церков- 
ного богослуженія. 

По предан началом трудов св. Іоанна 
были ирмосы (1. тласа): „Твоя побЪдительная 
десница боголЪино в крЪпости прослави ся“ 
в память чудесного исцъленя своей власной 
руки. 

Патріарх іерусал. высвятил св. Іоанна на 
священника — якійсь час трудил ся он при 
іерусал. церкви, но в коротцЪ вернул назад до 
монастыря и отдал ся цфлковито праць укла- 
даня св. иъсней во славу Бога и благо св. Цер- 
кви. КромЪ того обходил мЪста и села и ва- 
охочувал вЪрных крЪико держати ся св. от- 
цевских предан и не попадати в блуды ере- 
тиков. Помер в обытели св. Саввы около 780 
р. Дата его смерти не есть певна. Память его 
обходимо в нашой Церкви 4. грудня а в ла- 
тиньской Церкви дня 6. мая. 

Св. юанн Дамаскин уложил, як уже зна- 


емо. канон пасхальный, а кромЪ того канон 
на Рождество Хр. на день Сотествія св. Ду- 
ха — на день Вознесенія и много иньших 
праздников, словом составил он около 60 ка- 
нонов, и других пЪсней (Помилуй нас Госпо- 
ди — Пречистому Твоему образу). Но головна 
заслуга св. Іоанна то уложеніе „Октоиха“ и- 
наче осмогласника, одной из тголовнЪйших 
книг церковного богослуженя. 

Еще перед св. Іоанном працювали над 
церковным иЪнем на ВостоцЪ св. Єфрем Си- 
рин, св. Іоанн Златоустый, св. Атаназій Вели- 
кай — на ЗападЪ св. Амврозій (впровадил 4 
гласы). Папа Григорій, но доперва св. Іоанн 
Дамаскин унял теорію церковного пЪнія в сти- 
слу систему, роздЪливши ею на 8 гласов, 0- 
пертись на греческой музикальной систем%. 
Практичне застосованье знайшла тая теорія в 
уложеном св. Іоанном „Октоиху“ Дамаскин 
уложил стихиры на „Господи возвах“, бого- 
родичны догматики (с чудным напЪвом) сЪ- 
дальны, стихиры на хвалитех — и иньшіи. 


| 


Еще за житя св. Іоанна, его „Октоих“ 
принял ся на цълом ВостоцЪ. Познъйше окто- 
их много испортил ся через неуков в пнію 
церковн. и перьЪсна, красота в певной мЪрь 


стерла, ся. Оригинал Октоиха хранит ся и ны-. 


НЪ в греческой церкви, но и до сих пор прав- 
доподобно не знайдено ключа до зрозумЪ ня 
нот Дамаскина. 

Вот вам Любезни Друзя короткій начерк 
трудолюбивой и многоплодной жизни св. 10- 
анна Дамаскина, самого головнЪйшого церков- 
ного иъенописца. 

Присутствуючи на неодних богослуженіях 
церковных вы кормитесь овочами трудов того 


` великого и св. Мужа и не згадаете о том, яка 


далека старина тхне с тых пЪсень, сколько 
поколЪнь тій иъени переспЪвало — и вам дал 
Бог счастье тыми самыми пЪснями Его вели- 
чати. Тож шануючи старину церковну, и па- 
мять ваших побожных предков: 

Пойте Богу Нашому — Пойте Ему ра- 
зумно. 

Що чути в світі. 


Совітскы учены на полночном бігуні. Дня 
22. марта т. р. совітска полярна научна екепе- 
дыция выіхала на 5-ох самолетах под руковод- 
ством проф. Шмида с Москвы на полночный 
бігун. В состав той експедыции ввойшло 42 
люда, меже нима учены географы и знамени- 
ты летчикы. Експедыция летіла через Холмо- 
горы ку острову Рудольфа и осіла на лед! ко- 
ло того острова в отдаленю 20 км. от полноч- 
ного бігуна. Експедыция взяла с собом про- 
виянты, опал и сдеж на 1 року для чоты- 
рох ученых, котры останут в вчных. ледах в 
ціли переведеня научных розслідов и’ обсер- 
РАЦИИ. 

Фортыфикация польско - німецкой грани- 
цы. Англицкы тазеты доносят, же німцы бу- 
дуют вздолж польской траницы от Вроцлавя 
по море, величезну греблю со стали и бетону, 
котра буде 500 км. долга. На той :треблї мают 
будовати што 200 метров форт. Велика часть 
тых укріплень находит ся под земльом. В по- 
слідном часі роботы при тых укршленях сут 
приспішены, што поясняют. тым, же отношеня 
меже Польщом и Німеччином погоршили ся. 
Укріпленя тоты называют „ленисм Гинден- 
бурга“. 

В Росии штораз больше золота, В послід- 
ном році повстала тревога серед св:товых ка- 
питалистов. Тревогу тоту выкликал факт, же 
Росия с каждым роком шмарят чим раз боль- 
ше золота на світовы рынкы. Головным рын- 
ком збыта золота вст Льондон, а головныма 
поставчиками 6вго были до тепер‘ полуднева 
Афрыка и Канада. В послідных роках зачи- 
нат рывализовати с тыма краями Росия, ко- 
тра має в Сыбири величезны поклады золо- 
та. В р. 1928. Росия добыла в своих копаль- 
нях. 250 сотнаров золота, а в р. 1935. — уж 
1.300 сотнаров. Специялисты твердят, же при 
улучшеню техникы Росия може заняти перше 
місце в світі што до количества золота. Втот- 
час ціла, торговля золотом концентровала бы 
ся в Москві, на чом втратили бы сильно ка- 
питалисты другых кравв. 

Годинникы для сліпых. В послідных ча- 
сах пороблено много вынаходов, .стремлячих 
до облегченя роботы сліпым. Недавно вынай- 
дено годинник для сліпых. Вынашол такый 
годинник испанец Педро Альварез, котрый 
сам не видит. Годинник тот не різжнит ся ни- 
чим от звычайного, иначе лем сут уряджены 
цыферблят и стрілкы. Годины на цыфербля- 
тї выстают, а стрілкы сут осаджены сильно, бо 
сліпы познают годину, дотыкаючи ся цыфер- 
блята и стрілок. Годинникы для слшых сут 
уж и в Польщі. ; 

Корабель переломил ся на дві части. При 
вході до залива Ботаны Бай недалеко Сидней 
в Австралии в місци узком на, 100 метров за- 
топил ся углевый пароход. Пароход тот натра- 
фил на подводну скалу, осіл на ней и пере- 
ломил ся на дві части. Два морякы згынули, 
а решту (23 людей) спасли линвами, шмарены- 
ма с берета. 

Слон, то найпоцтивше звіря. От давных 
літ учены’ хотят переконати ся, котре со зві- 
рят вст найпонятливійше. Оден бельтийскый 
природник выготовил выказ понятливости зві- 
рят. Ведля того выказу найпонятливійша 6ст 
малпа, пак слон, пес, бобр, конь, море, мед- 
ведь, кот и т. д. 

Што до кота, то має тот ученый застере- 

женя: єст он быстрый и понятливый, але кру- 
тар и нещирый. Ученый тот твердит, же кот 
удав часто, же не розуміє приказу, бо не хо- 
че 670 выполнити. 

Ученый тот хвалит за то слона. Слон, ве- 
для него, вст понятливый и вст при том не- 
звычайно лагодный и добрый. Професор при- 
глядал ся нераз, як малы діти докучали сло- 
нови, а слон терпіл тото всьо и не злостил ся. 
Потверджат тото, же и меже зврятами вели- 
каны мают добре сердце, 


Вісти с краю. 


Кары за псоты на дорогах. До тепер тра- 
фят ся, же в гдеякых селах діти и подросткы, 
а часом аж и паробкы укладают на,. дорогах 
камені, або дерева и тым наражают проізджа- 
ючих на несчастя. Штобы положити тому ко- 
нец премер и министр внутренных справ тен. 
Складковскый выдал заряджене, котре поста- 
новлят, што за псоты на публичных дорогах 
і місцах, пополнены через діти и подросткы 
до 14-ох літ, отвічают их родичи и опекуны. 
Отвічают они карно за недогляд над нелітны- 
ма, а кромі того маєтково за выряджены шко- 
ды. вели збыточников не высліджено, отві- 
чат ціле село, або місто. Належит звернути у- 
вагу на тоты приписы по наших селах, штобы 
не платити высокых қар, а также и прото, 
штобы проізджаючи не называли нас некуль- 
турныма, 

Гром кашол свою жертву. В часі бурі на 
Псморі мал місце страшный случай. Оден па- 
робок (называл ся Шульц) іхал на роверї, а 
видячи надходячу бурю, скрыл ся до хаты 
Куасника, штобы  переждати, аж, буря. перей- 
де. За недолгый час ударил гром в угол хы- 
жи Квасника, вдер ся до середины и в вид! 
сычучой, блискучой кулі перелетл через світ- 
лицу до кухні, где при стіні сідил Шульц. 
Гром ударил в него и Шульц упал неживый 
на, землю. Несчастный не потрафил екрыти ся 
перед смертю. Тіло єго было на половину с”ут- 
лене. 

Набили ся на подводны колы. Два страш- 
ны случаи мали місце коло Люблина на ріці 
Быстриці. Андрей Тутка, 13-літный хлопец 
скочил до ріки и роспорол собі брюх на стыр- 
чачий под водом колик. Праві в том самом ча- 
сі купал ся в ріщі 20-літный Осиф бдлинскый 
и роспорол собі грудь на подводном палику. 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 
От НУЖДЫ И ГОЛОДА, АБО ЗЛОЖИТИ ДІТЯМ 


НЕХАЙ ЯКНАЙСКОРШЕ 


заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщині 
представителі: тг. Осиф Ямовицкый — Крыница - Село 
и Михаил Перелом — Сянок. 

Арматня куля поранила сильно четверо ді- 
тей. В Пьотркові бавили ся на поли діти и на- 
шли арматню кулю, походячу віроятно ище с 
часов світовой войны. Діти принесли кулю до 
хыжи и почали розбивати ю каменями и мо- 
лотками. В одной хвилі куля росорвала ся с 
величезным туком, от котрого вылетіли шибы 
с окон в цілой хаті. Коли перестрашены люды 
выбігли с хат, очам их представил ся страш- 
ный вид: четверо дітей лежало порозрываных 
на каменях коло дымячой ище кулі. Икар 
ствердил тяжкый стан дітей. Діти перевезено 
до шпиталя. 8-літный хлопец уж умер, а три 
дівчинкы борют ся со смертю. 


РОРИНОЩИНИИИНИОЕРИИ Е СЕ СЧ 
ВАЖНЕ ДЛЯ ДЯКОВ. 


Повідомляю интересованых кандыдатов 
на дяков, а также неиспытованых дяков, же- 


лаючих здати испыт, што 


дня 16. серпня 1837 открываю 
3—4 МІСЯЧНЫЙ КУРС ДЯКОВСКЫЙ. 
По оконченю курсу кандыдаты поддадут 
ся испытови в Мысцові перед Комисиом деле- 
гованом через Апостольску Администрацию. 
Платня за науку 15 злотых місячно. 
По близши информации звертати ся под адр. 
МИХАИЛ ФЕЦИНА 
пів. церк. 
МЫСЦОВА — почта Жмигород. 


АРИ Че тата ес Б 
В прекрасной горской курацийной місце- 

вости повіта горлицкого иде на продаж 

НОВА ВИЛЛЯ 
о.5-ох .покоях. с верандами. и сутерынах. 

В кухні водопроводы. Вилля умебльована. 

До вилл! належит яринный огород и 2 моргы 

управленого и засіяного поля. Полный инвен- 
тар тосподарскый живый и мертвый. 
Близши информации у настоятеля 

РУСКОЙ БУРСЫ В ГОРЛИЦАХ. 


КУПЛЮ ВЕЛИКУ ИЛЮСТРОВАНУ БИБЛИЮ 
0. МАЩАКА. 


Адресовати до администрации „Лемка“ 
Крыница, 


ШІНО, 


ИИИ 


Типография А. Гольдмана, во Львові, ул. Сикстуска Ч. 19. 


